open-index/open-wikipedia-markdown huggingface dataset:
Galapagos

Li **Galapagos** sunnu n'arcipèlacu equadorianu ntî l'Ocèanu Pacìficu. Mpurtanti comu riserva marina, ci s'attrova puru na speci di tartaruchi gianti. Fu ca chi Charles Darwin â mitati dû XIX sèculu appi l'idìa di la tiurìa di l'evoluzzioni.



File:Galapagos giant tortoise Geochelone elephantopus.jpg|
File:Gigantic Turtle on the Island of Santa Cruz in the Galapagos.JPG|
File:Side angle shot of a gigantic galapagos turtle on the island of santa cruz.JPG|
File:A gigantic galapagos tortuga on the island of santa cruz.JPG|
File:Gigantic galapagos turtle on the island of santa cruz.JPG|
File:Galápagos tortoise - Chelonoidis nigra on the Santa Cruz Island - Galapagos.jpeg|
File:The Galápagos tortoise or Galápagos giant tortoise (Chelonoidis nigra) - Santa Cruz Island.jpeg|



Catigurìa:Bioluggìa
Bruxelles

**Bruxelles** o **Brusselli** (in francisi: *Bruxelles* ; in ulannisi: *Brussel*), è la capitali dû Belgiu.

Cchiù di 1.000.000 àbbitanu ntrâ citati stissa e circa un miliuni nta l'aria mitrupulitana.

Essennu la capitali di statu, s'attrova lu parramentu e lu palazzu riali. Certi uffici amminstrativi di l'Unioni Europea s'attròvanu ccà videmma.

Bruxelles è na citati bilinguali: lu francisi e l'ulannisi sugnu li dui lingui ufficiali.

Catigurìa:Citati di lu Belgiu
Catigurìa:Capitali di statu
Uilenburg

** Uilenburg ** è nu nomu di sti lochi 'n Ulanda:

* Uilenburg (Amsterdam)
* Uilenburg ('s-Hertogenbosch)
Fürstenfeldbruck

** Fürstenfeldbruck ** è nu nomu d'un locu dâ Girmania, e pò rifiriri a:

* Fürstenfeldbruck (ripartu)
* Fürstenfeldbruck (citati)
Bruck an der Mur

** Bruck an der Mur ** è nu nomu d'un locu di l'Austria, e pò rifiriri a:

* Bruck an der Mur (ripartu)
* Bruck an der Mur (citati)
Gevangenpoort

** Gevangenpoort ** è nu nomu di sti lochi 'n Ulanda:

*Gevangenpoort (Bergen op Zoom)
*Gevangenpoort (Den Haag)
Wat Arun

Lu **Wat Arun** (tailannisi: วัดอรุณ, *Tempiu di l'Arba*) è un tempiu buddhista a Bangkok, Tailandia. Lu tempiu s'attrova ntô ripartu dû Bangkok Yai, supra la riva â manu manca dû ciumi Chao Phraya. Lu nomu cumpretu dû tempiu è *Wat Arunratchawararam Ratchaworamahavihara* (วัดอรุณราชวรารามราชวรมหาวิหาร).

## Storia
Lu tempiu vinni custruitu duranti lu Regno Ayutthaya e fu d'urìggini chiamatu *Wat Makok* (Lu Tempii di l'Alivi). Nna l'èbbica succissiva, 'n cui Thonburi era capitali, lu munarcu Taksin si canciau lu nomu pi *Wat Chaeng*. 

Lu Wat ospitau pi quarchi tempu lu Buddha di smiraldu, chi fu poi spustatu ô Wat Phra Kaew ntô 1784.

## Mituluggìa
Lu prang cintrali simmulizza lu munti Meru, chi nnâ cosmoluggìa rapprisenta lu centru di l'universu. Li turri satèlliti sunnu mmeci didicati ô diu dî vèntira, *Phra Phai*.

Li dimoni â ntrata dâ Sala di l'Ordinazzioni sunnu fiuri prisenti ntô *Ramayana*: chiddu jancu è chiamatu *Sahassateja* e chiddu virdi *Tasakanth*.

## Liami sterni
* Wat Arunrajawararam Rajaworamahavihara (Dhammathai)

Catigurìa:Riliggiuni
Hjørring

** Hjørring ** è nu nomu d'un locu dâ Danimarca, e pò rifiriri a:

* Hjørring (cumuni)
* Hjørring (citati)
Surra

La palora siciliana **surra** è usata pi na cosa ca nun è bona. Littiralmenti la palora surra ìnnica la parti di scartu (zoè chidda ca si jetta picchì nun è bona) dû pisci.

## Asempiu
Asempi di frasi:
**Matri, ma sta pinna è di surra.*
**Ma ca vìnninu sulu cosi di surra.*

Catigurìa:Cosi
Baroccu

Lu **Baroccu** è nu stili chi attrivirsau l'architittura, la scultura, la pittura e la mùsica ntô XVII sèculu. Espunenti di primu chianu foru Lorenzu Bernini pâ l'architittura e la scultura, Michilangilu Caravaggiu ntâ pittura; Johann Sebastian Bach, Georg Friedrich Händel, Alissandru Scarlatti, Antoniu Vivaldi e Duminicu Scarlatti ntâ mùsica. 

## Lu Baroccu n Sicilia
Ntâ Sicilia lu Baroccu lassau tracci assai mpurtanti ntâ sò architittura, chi pigghiau carattirìstichi spicìfici e si sviluppau pi tutta la prima mità dû XVIII sèculu, cu architetti comu Rosariu Gagliardi, Vincenzu Sinatra e àutri.

## Vidi macari

* Baroccu sicilianu

Catigurìa:Arti
Catigurìa:Muvimenti artistici
Antoniu Vivaldi

**Antoniu Vivaldi** (Vinezzia, 4 di marzu 1678, Vienna 28 (o 27) di giugnettu 1741), fu nu musicista italianu di l'èbbica barocca. 

## L'opira

La pruduzzioni musicali fu assai mpurtanti, e cu Johann Sebastian Bach è unu dî musicisti cchiù rapprisintativi di l'èbbica. Li quattru cuncerti *Le stagioni* sunnu li sò òpiri ndubbiamenti cchiù canusciuti, agghicannu nzinu a na fama pupulari.

Vivaldi, Antoniu
Vivaldi, Antoniu
Vivaldi, Antoniu
Califfatu

thumb|502x502px|Lu Califfatu Fatimidi

Nu **califfatu** è na forma d'amministrazzioni pulìtica dû tirritoriu di tipu monàrchicu e propria dâ cultura mussulmana mediuevali.Lu capu di statu è lu *[[califfu]]*.

## Storia
**Califfati stòrichi:**
* frameless|25x25px Califfatu Abbassidi
*  Califfatu Umayyadi
*  Califfatu Fatimidi
* frameless|25x25px Califfatu Uttumanu

## Attuali (2014 - osci)
* frameless|25x25px Statu Islamicu

## Talìa puru
* Islam
* Maumettu
* Mujahidin
* Jihad

Catigurìa:Storia
Catigurìa:Formi di cuvernu
Catigurìa:Islam
Bèrberi

Li **Bèrberi** sunnu nu pòpulu autòctunu di l'Àfrica sittintriunali, n cuntrappusizzioni a l'àrabbi.

## Talìa macari
* Azawad

Catigurìa:Àfrica sittintriunali
Gezzia

La **gezzia** ntâ Sicilia àrabba era la tassa chi li siciliani cristiani avìanu a paiari a l'amministratura lucali, chi dipinnìanu di l'emiru di Palermu.

Catigurìa:Storia siciliana
Ahimaaz ben Paltiel

**Ahimaaz ben Paltiel** (abbràicu: **אחימעץ בן פלטיאל**) fu nu pueta litùrgicu ebbreu talianu e nu crunista famigghiari. Nascìu a Capua ntô 1017 e murìu versu lu 1060 a Oria. Nun ci sunnu granni canuscenzi suprâ vita sò. La famigghia sò fu accanusciuta comu studiusi e pueti ebbrei; p'asempiu, Hananiel ben Amittai, e lu niputi sò Amittai ben Shephatiah. Ahimaaz happi dui figghi, Paltiel e Samuel. L'àrvulu famigghiari è nzignatu di Ahimaaz ntâ "Crònuca" sò.

Beniaminu di Tudela parra di nu Ahimaaz ben Paltiel a Amalfi, ntô 1162 (vìdiri li "Viaggi", soi, edizzioni Asher, i. 13, 14). Pò èssiri ca chistu fu quarchi discinnenti di nu patri omònimu sò; sapemu ca dui frati dû patri d'Ahimaaz ben Paltiel foru mannati cu quarchi riali ô Paltiel dû prìncipi d'Amalfi (vìdiri *[[Revue Études Juives]],* xxxii. 147). Ntâ lista di vintidui pueti *selihah* (Italia, XV sèculu), Ahimaaz ben Paltiel fu arricurdatu comu lu scritturi di dui puisìi.

ben Paltiel
ben Paltiel
Capua

thumb|300px|Capua.
**Càpua** è na citati mpurtanti dâ costa dâ Campania, nun arrassu dâ fruntera cû Lazziu ntâ pruvincia di Caserta. Havi circa 19000 abbitanti. N'èbbica mediuevali fu capitali dì nu pricipatu longobbardu, lu principatu di Capua ca addivintò nurmannu e ca ntô 1156 cunfluìu ntô Regnu di Sicilia di Ruggeru II.

Catigurìa:Cumuni dâ pruvincia di Caserta
Catigurìa:Campania
Amalfi

Amalfi (o Amarfi) è nu cumuni dâ pruvincia di Salernu. Havi na pupulazzioni di 5'428 abbitanti. **Amalfi** è na cità mpurtanti dâ costa dâ Campania, nun luntanu di Nàpuli. E' canusciuta pi li sò attrattivi turìstichi.

Catigurìa:Campania
Còrdova

**Còrdova** (o Cùrtuba) è na mpurtanti cità spagnola. In èbbica àrabba fu la capitali di nu emiratu. L'auturità dî mussurmani dâ muschea di Cordova agghicau a cumpètiri cu chidda dâ Mecca. La muschea granni di Cordova fu trasfurmata n cattiddrali cristiana ô tempu dâ *reconquista* spagnola.

Lu centru storicu dâ cità è patrimoniu munniali di l'UNESCU.

Catigurìa:Spagna
Ibn Zafar al Siqilli

**Ibn Zafar al Siqilli**, filòsufu e politòlugu àrabbu-sicilianu dû pirìudu nurmannu (n. 1104- m. 1170 o 1172). 

## Biografìa
Nascìu n Sicilia comu lu sò nomu dici. Studiau â Mecca e viaggiau pi l'Eggittu fatimita e a Mahdia, na cità dâ costa tunisina chi tumma sutta lu duminiu nurmannu ntô 1148. Doppu aviri passatu quarchi tempu n Sicilia, Ibn Zafar riturnau n Egittu pi stabbilìrisi poi a Aleppu unni fu nzignanti. Versu lu 1154 riturnau n'àutra vota n Sicilia unni travagghiau pi Ibn Hajar, nu ginirali àrabbu di l'esèrcitu nurmannu. Quarchi tempu doppu lassau la Sicilia difinitivamenti e si rifuggiau a Hamat, n Siria, unni murìu ntô 1170 o 1172.

## L'òpiri
Quasi scanusciutu n uccidenti e dê sò cuntimpuràni àrabbi, Ibn Zafar fu riscupertu di Micheli Amari chi ntô 1851 ni traducìu l'òpira principali *Sulwan al-Mutah fi adwan al atbah (cunsulazzioni di l'ubbidienti duranti l'aggrissioni dî seguaci)* n lingua taliana. L'òpira è na seria di cunzigghi pi l'usu dû putiri pî re, prìncipi, califfi e quanti àutri esèrcitanu la prufissioni di cumannu di sudditi o subbalterni. Li testi e li cunzigghi assumìgghianu a chiddi chi quattru sèculi doppu Niccolò Machiavelli dunava ê Medici ntô sò *[[Lu Prìncipi|Prìncipi]]*.

È auturi puru di nu libbru di biografìi traduciutu 'n italinau, ngrisi e turcu.

## Talìa puru

*Sicilia (èbbica àrabba)

## Bibbliografìa

*R. Hrair Dekmejian e Adel Fathy Thabit: *Machiavelli's Arab Precursor: Ibn Zafar al-Siquilli*; British Journal of Middel Eastern Studies (2000), 27, 125-137.
*E. J. van Donzel, ''Islamic Desk Reference'' 

Catigurìa:Biografìi
Catigurìa:Filusufìa
Catigurìa:Àrabbi di Sicilia
Campa

La **campa** è la larva di nzettu, speci dâ farfalla, di lu corpu allungatu, nudu o cummigghiatu di pila e divisu nta nu nùmmaru variàbbili di sigmenti.

Catigurìa:Armali
Catigurìa:Nzetti
Aleppu

thumb|300px|La cità di Aleppu vista dô cozzu dâ ''cittadella''.

**Aleppu**, mpurtanti cità dâ Siria è una dî cità cchiù antichi dû munnu. Di na pupulazzioni di circa 1.435.000 d'abbitanti è la cità cchiù pupulusa dû paisi.

Tra lu misi di giugnettu e lu misi di austu dû 2012, Aleppu fu lu tiatru di cummattimenti assai ntensi tra l'esercitu di Bashar el Assad e li forzi nsirruzziunali ca tènunu n scaccu lu riggimi di lu principiu di l'annu prima.

Catigurìa:Citati dâ Siria
Mahdia

**Mahdia** è na cità di circa 40000 abbitanti dâ costa tunisina. Appi na mpurtanza culturali e stratèggica assai mpurtanti già a l'ébbica àrabba. Capitali dû regnu zirita, ci vìssiru lu pueta àrabbu sicilianu Ibn Hamdis (pi na vintina d'anni e armenu nzinu ô 1123) e lu filòsufu àrabbu-sicilianu ibn Zafr al Siqilli versu lu 1145 prima di emigrari n Siria. La cità fici puru parti dû regnu nurmannu di Sicilia a l'èbbica di Ruggeru II di Sicilia, câ cunquista dû 1148, e ristau nurmanna nzinu ô 1160 quannu fu cunquistata di l'almohadi. Oi è nu portu di pisca e si grapi ogni annu cchiossai ô turismu europeu.

Catigurìa:Tunisìa
Abbé Pierre

**Henri Antoine Groués**, dittu **Abbé Pierre** (*Abbati Petru*) (natu a Lioni, 5 d'austu di 1912 – mortu a Pariggi lu 22 di jinnaru di 2007) fu nu prèviti francisi, risistenti, omu pulìticu e funnaturi ntô 1949 dî Compagnons d'Emmaüs, n'organizzazzioni pi li pòviri e li rifuggiati.

Nasci a Lioni nta na famigghia nummirusa (è quintu d'ottu figghi) e bonu stanti. Studia ntô Culleggiu dî gisuiti dâ sò citati natali e ntrasi aduliscenti ntô muvimentu "scout". Sidicinu, duranti na gita a Assisi dicidi d'addivintari cappuccinu e tri anni doppu, appressu aviri distribbuiutu a li pòviri quantu avutu n redità, ntrasi, sempri a Lioni ntô cunventu di clausura dî cappuccini e ci arresta nzinu a lu 1938 studiannu tiuluggìa e filosufìa.

Ordinatu parrinu, l'annu doppu (1937), è custrittu a abbannunari la vita munàstica pi mutivi di saluti e svorci la sò attivitati pressu la diòcisi di Grenoble di cui succissivamenti addiventa vicariu dâ cattadrali.

Ntrasìu ntô muvimentu dâ risistenza francisa duranti la secunna guerra munniali, unni opirau cu diversi pseudònimi (nzinu a chiddu di "Abbé pierre") sarvannu nummurusi viti e favurennu la fuiuta d'abbrei e pulìtici assicutati versu la Svìzzira o l'Algirìa.

L'Abbé Pierre fu pi tanti anni cunziddiratu lu pirsunaggiu cchiù pupulari di Francia. 

Arcuni contruversi ca lu riguàrdanu sunnu l'amistati cû vìscuvu Jacques Gaillot e cu Roger Garaudy, nigazziunista di l'olocàustu, oltri a li crìtichi di parti di li cunzirvatura pi la sò pusizzioni n favuri di l'aduzzioni omusissuali e pi l'ammissioni di aviri avutu un rapportu sissuali cu na fìmmina doppu l'ordinazzioni.

Lu pupulari riliggiusu è dicidutu a 94 anni la notti dû 22 di jinnaru di 2007 doppu na longa malatìa.

## Onurificenzi

* Grand' Croix de la Légion d'honneur (lu 14 di giugnettu di 2004) 
* Croix de guerre 1939-1945 cu parmi
* Médaille de la Résistance
* Premiu Balzan (1991)

Catigurìa:Biografìi
Catigurìa:Riliggiusi
Catigurìa:Nasciuti ntô 1912
Catigurìa:Muruti ntô 2007
Cumeta

Na cumeta è n'oggettu cilesti rilativamenti nicu, sìmili a nu astiròidi ma fattu principarmenti di ghiacciu. 

## Cumeti famusi

* La cumeta di Halley s'apprisenta ogni 76 anni circa e fu la prima cumeta pi cui si potti accirtari la piriudicità.
* La cumeta di Shoemaker-Levy si schiantau ntâ supirifici di Giovi a lu nizziu dû XXI sèculu.
* La cumeta Hyakutake fu na cumeta chi ntô 1995 fu visìbbili bona di l'emisferu sittintriunali.
* La cumeta di Hale-Bopp, è na cumeta chi fu visibbili di na manera spittaculari ntô 1997.

Catigurìa:Astronumìa
Catigurìa:Corpi cilesti
Cumeta McNaught

La **cumeta McNaught** è la cumeta cchiù luminusa di spuntari ntra dui vintini d'anni. Era 'n vista supra l'emisferu dû sud duranti lu jinnaru 2007.

Catigurìa:Astronumìa
Emisferu

L**'emisferu** rapprisenta una dî dui parti dâ sfera dû munnu. Si pò parrari o di l'emisferu dû sud e l'emisferu dû nord, o pi l'àutra manu, l'emisferu dû punenti e l'emisferu dû livanti.

Catigurìa:Giugrafìa
Catigurìa:Scienzi dâ terra
Governance

Pi "governance" si ntenni la capacità pi cu cuverna di stari pirinnimenti 'n cuntattu cu tutti li muvimenti ca nun hannu a rapprisintanza pulìtica.
P'asempiu cu li viggitariani, cu li muvimenti d'addifisa pî diritta di l'armali, cu li nizziativi pupulari. Nta st'ùrtimu casu si putissi pigghiari comu asempiu la nizziativa pupulari d'addifènniri la lingua siciliana.

Catigurìa:Pulìtica
Catigurìa:Pòpulu
Canali di Suez

Lu **canali di Suez** è lu trattu di mari 'n tirritoriu egizzianu tra lu Meditirraniu e lu mari russu. Custruitu ntô XIX sèculu dê ngrisi, fu nazziunalizzatu di Nasser ntî l'anni '50 dû XX sèculu.

Catigurìa:Eggittu
Urticultura

L**'urticultura** è nu sitturi di l'agricultura ca cunsisti ntî lu chiantari di chianti, àrburi, ecc e ntî li àutri pratichi agrunumichi utili pi prudurri urtaggi.

Si pratica pi hobby o comu attivitati prufissiunali. La curtivazzioni pò abbiniri, òi, n terra (cchiù cumuni) o n àutru tipu di sustratu cu mitudi cumminziunali, biulòggicu o ntigratu.

La cultivazzioni n terra pò èssiri:
* prutitta (p'asempiu n sirri quarati o menu)
* semi-prutitta (p'asempiu n tunnel nun praticàbbili)
* nun prutitta (nti li campi)

La cultivazioni n àutri sustrati pò èssiri:
* n currenti d'acqua
* n sustrati naturali, comu tòrbi chiari o scuri
* n sustrati artificiali

N Sicilia cci sunnu nummarusi urtulani e appassiunati di la materia, principarmenti picchì ntê paisi ugnunu havi nu tronzu di tirrenu e cci piaci pistiarisi li cosi sò, geniuni e sinza nuddu tipu di chìmicu.

Si ponnu chiantari millinciani, pummaduri, fasola, favi, lattuchi e tanti tanti àutri urtaggi.

Catigurìa:Agricultura
Yellowcake

Lu "yellowcake" (câ prununza siciliana "jellucheicche" e chi signìfica torta giarna pi ngrisi) eni nu tipu di uraniu chi veni pruduciutu duranti la sò raffinazzioni.

Catigurìa:Chìmica
Catigurìa:Nnustria
Samizdat

**Samizdat** (самиздат) 'n russu voli diri "pubblicatu 'n propriu", e ripprisenta un finòminu spuntàniu ca scuppiau nta l'Unioni Suviètica e ntê paìsi sutta la sò nfluenza (Cecoslovacchìa, Pulonia, ecc.) a cavaddu di l'anni '50 e '60.

Praticamenti cunzistìa ntâ diffusioni ammucciuni di scritti illigali pirchì 'n quarchi manera cuntrari ô riggimi suvièticu. Nta stu pirìudu, zocch'era nu prucessu sarvaggiu fici nu sàutu di qualità e addivintau na speci di stituzzioni alternativa. Fu lu principali "strumentu" (e ô spissu l'ùnicu) ca lu dissenzu nascenti si desi pi putiri supravvìviri e cumunicari, ô puntu ca quarchi vota veni idintificatu cu chistu.

Lu samizdat suvièticu fu nu finòminu ùnicu ntô sò gèniri. Arriprudùciri pi cuntu propriu (a manu o câ màchina pi scrìviri, cchiù raramenti cô ciclostili) ducumenti e libbra ca la cenzura ufficiali non avirrìa fattu circuliari mai nun era n'attività ca arriguardava sulu la littiratura: ô principiu si cci pubblicàvanu ducumenti d'ogni tipu, matiriali sigreti, prutesti e appelli, puemi, rumanzi, saggìstichi filusòfichi. Ma versu la fini di l'anni '50 l'usanza d'arriprudùciri 'n propriu li testi e d'addiffunìrili addivintau nu travagghiu cuscienti e pricisu e s'allargau cu na vilucità ncridìbbili. 

Lu sistema era sìmprici: l'auturi scrivìa lu testu facennu nu pocu di copi câ carta carvuni e doppu li spartìa a l'amici; siddu chisti lu truvàvanu ntirissanti lu diffunnìanu macari iddi, arrivannu d'accussì ntê purtusi cchiù ammucciati dû paìsi.

Macari siddu nun vuscava cumpletamenti nenti di guadagnamentu e li rìsichi èranu assai, ô samizdat nun ci mancaru mai autura ntirissanti e diffunnitura cu tantu spìritu di sacrificiu. Sennu ca mpiegava tècnichi sìmprici sìmprici era lu sulu menzu praticàbbili nta l'Unioni Suviètica pi scanzari lu putiri statali supra la circulazzioni dê pinzeri e dê nfurmazzioni.

Li fascìculi dû samizdat passàvanu vilocimenti di manu 'n manu, e ammattìa di putiri aviri nu testu sulu pi na notti, pirchì la lista dê genti ca si prinutàvanu p'avìrilu nun finìa mai. Allura lu furtunatu passava la nuttata vigghiannu, abbuddatu ntâ littura, e quarchi vota nvitava macari a l'amici a participari.

Li pueti e li scritturi dû samizdat foru ô spissu prucissati, ncarzarati, arrinchiusi ntê casi dê pazzi o ntê campi di cuncintramentu, castiati, abbiati fora dû paìsi, ammazzati, lassati senza travagghiu e pusizzioni suciali.

Catigurìa:Unioni Suviètica
Pumadoru

Lu **pumadoru** è un fruttu russu e virdi ca serbi pi fari a sarsa e a nzalata. Cci su' assai varitati.

## Storia e pruduzzioni

Agghicau 'n Europa doppu la scuperta dâ Mèrica. Comu tutti li riggiuni caudi dû sud di l'Europa e dû nord di l'Àfrica, la Sicilia è una dî terri principali pâ pruduzzioni e pâ sciuta dî pumadori.

Ntra li cchiù prifiruti di st'ùrtimi anni cc'è lu *cirasolu di Pachinu*. Curtivatu ntinsivu ntô sciroccu dâ Sicilia, e macari nta autri banni, àppi assai successu ntê mircati nazziunali e ntirnazziunali.

Catigurìa:Virdura
Catigurìa:Ortaggi
Stanislau Konarski

**Stanislau Konarski** ('n pulaccu: **Stanisław Konarski**; lu nomu riali: **Hieronim Franciszek Konarski**; natu lu 30 di sittèmmiru 1700 a Żarczyce; murìu 3 di austu 1773 a Varsavia, Pulonia) era nu pedagogu pulaccu, nu rifurmaturi aducativu, nu scritturi pulìticu, nu pueta, nu drammaturgu, nu mònacu di Piari (Sculopi) e lu pricursuri principalu di l'Illuminismu 'n Pulonia.

Konarski studiau 1725-27 a lu Collegium Nazarenum a Roma, unni addiveni nu nzignanti di ritòrica. Doppu ca, viaggiau attraversu la Francia, la Germania e l'Austria pi stènniri la sò aducazzioni. 

Nta lu 1730 arriturnau 'n Pulonia e cuminciau nu travagghiu supra na nova edizzioni di liggi pulacca (*Volumina legum*). 

Di 1736 Konarski nzignau a lu Collegium Resoviense 'n Rzeszów e nta lu 1740 iddu funnau lu Collegium Nobilium, na scola di Varsavia d'aliti pi figghi di la nubburtati minura ("szlachta"). 'N sèquitu, arrifurmau l'aducazzioni di Piari 'n Pulonia, cunformimenti a lu sò prugramma aducativu (*Ordinationes Visitationis Apostolicae...*, 1755). Li sò riformi addivìnniru nu puntu mpurtanti nta la lotta di XVIII sèculu pi mudirnizzari lu sistema aducativu pulaccu. 

A lu nizziu, Konarski fu assuciatu puliticamenti cu lu rè Stanislau Leszczynski; cchiù tardi, cu la "Familia" di Czartoryski e lu rè Stanislau Augustu Poniatowski participannu a li famusi "pranzi di jovidìa". Stanislau Augustu Poniatowski vosi chi na midagghia fussi cuniata a l'onuri di Konarski, cu lu sò ritrattu e l'iscrizzioni benemèrita latina *Sapere auso*.

Konarski
Konarski
 
Konarski
Roger Federer

**Roger Federer**, (Basilea, 8 di austu 1981) è nu tinnista svìzziru. Vincituri di 19 tìtuli dû Granni Slam, e pi diversi anni nùmmuru 1 dî classifichi di l'ATP, è cunzidiratu comu unu dî jucatura di tennis cchiù granni dâ storia di stu sport. E' attuarmenti lu nùmmuru 3 dâ classìfica di l'ATP.

Federer, Roger
Federer, Roger
Federer, Roger
Federer, Roger
Federer, Roger
Canton Basilea-Cità

Lu semi-cantuni di **Basilea-Cità** è nu tirritoriu amministrativu dâ Svizzira, chi cumprenni essinziarmenti la citati di Basilea, secunna citati dû Paisi. Situatu ô nord-ovest dâ Svìzzira, ô sud dû Renu, lu cantuni cunfina câ Girmania a Nord, câ Francia a Ovest, e chî cantuna di Argovia e di Turgovia e lu semi-cantuni di Basilea-Campagna cu cui forma lu cantuni di Basilea.

Basilea-Citati
Basilea

**Basilea**, secunna cità dâ Svizzira doppu Zuricu, è situata a nord-ovest dâ Svizzira, loncu la riva dû Renu. E' la capitali di l'innustria chimica e farmaceutica svizzira. Hannu lu seggiu a Basilea marchi comu Novartis e Roche.

Catigurìa:Svìzzira
Catigurìa:Citati dâ Svìzzira
Strittu di Bering

Lu **strittu di Bering**, chi pigghia lu nomu di lu primu navigaturi chi lu scuprìu, lu danisi Vitus Bering, è lu vrazzu di mari, làricu di quarchi dicina di chilòmitri chi sipara l'Alaska (cuntinenti miricanu) e la Ciucotka (Russia asiatica). Ô nord dû strittu s'attrova l'Ocèanu Articu e ô sud dû strittu l'Ocèanu Pacificu. Ntô menzu ci sunnu puru dù ìsuli, li Isuli Diomidèi chi dìstanu na dicina di chilòmitri, una chi apparteni ê Stati Uniti e l'àutra â Russia.

Catigurìa:Giugrafìa
Glasnost

**Glasnost** è na palora russa ('n alfabbetu cirìllicu: **гла́сность**) chi signìfica «trasparenza». L'Etimoluggìa è: *glas* (vuci) o puru *glatit* (rènniri pùbbricu), traducìbbili â littra comu «gniscari la palora».

Vinni usata di  Mikhail Gorbačëv, a partiri dû 1986, pû ricanuscimentu dî riformi dû modu di addijiri li numinati  dû Partitu Cumunista di l'Unioni Suviètica, e nfini rifirìu puru ô cummàttiri li vizzi e li privileggi di l'apparatu  pulìticu.

Cchiù giniralmenti, doppu nu tempu, fu usata puru â circulazzioni lìbbira di nfurmazzioni e nutizzi ntra l'Unioni Suviètica. Chianu chianu l'Unioni Suviètica si riniscìu a acquistari la libbirtati di stampa, na cosa chi nun era mmagginàbbili duranti tutta l'èbbica cumunista. 

Catigurìa:Pulìtica
Catigurìa:Russia
Catigurìa:Palori russi d'usu cumuni
Mesopotamia

thumb|right|300px|

La **Mesopotamia** è la riggiuni ntû tirritoriu di l'attuali Iraq e n parti puru dâ Siria, chi s'attrova tra lu Tigri e l'Eufrati. Lu termini è liatu supratuttu ô piriudu dâ costruzzioni dî primi cità (Ur, Babbilonia, Aleppu) e chi sinnau l'inizziu dâ civilizzazzioni uccidintali.

## Talìa puru
*Menzaluna fertili

Catigurìa:Storia
Seicelli

Li **Seicelli** sunnu n'arcipèlacu di l'Ocèanu Innianu chi fòrmanu nu statu nnipinnenti. La principali risursa ecunòmica è lu turismu.

Catigurìa:Giugrafìa
Capu Virdi

**Capu Virdi** è n'arcipèlacu di l'Ocèanu Atlànticu chi forma nu statu nnipinnenti. 

## Storia

## Giografìa

## Pulìtica

Catigurìa:Nazzioni
San Tome e Principi

**San Tome e Principi** è n'arcipèlacu di l'Ocèanu Atlanticu, vicinu all'equaturi e chi forma nu statu nnipinnenti.

## Storia

## Giografìa

## Pulìtica

Catigurìa:Giugrafìa
Sessu

Pi sessu si ntenni tanti cosi, comu la cosa di màsculu o fìmmina, lu rapportu sissuali e la masturbazzioni.

## Classificazzioni Biològgica

Quannu nu biòlugu vidi a l'èssiri viventi comu li chianti e l'armali, ci sù dù classificazzioni di tèniri prisenti:
* Ci sù ddi armali e chianti ca s'arriprudìcinu facennu crìsciri cèlluli novi, e addividennu n certu puntu l'urganismi ca forri criati. Chissu eni chiamata ripruduzzioni asissuali. Certi microbbi, lucèrtuli e enzimi fannu chissu, e arcuni ragna fannu la stissa cosa. St'urganismi sunu di sòlitu tutti dû stissu tipu, e sù chiamati asissuali (nun hannu sessu)
* Àutri chianti e armali s'arriprudìcinu cu l'unioni di n'urganismu màsculu e di n'urganismu fìmmina. Ssi armali o chianti hannu nu sessu ca si chiama màsculu o fìmmina. Armali o chianti ca ci hannu tutti e dui li sessa sù chiamati ermafruditi. La maiuri parti dî sirpenti eni ermafrudita.
* L'urganisma ca prudìcinu sperma sù chiamati *màsculi*, chiddi ca prudìcinu ova sù chiamati 'fìmmini*.

== Umana ==

Lu sessu di quarcunu eni si ddu ssunu [[masculu|masculi]] o [[fimmina|fimmini]]. P'asempiu: Lu sessu di Roberto Benigni eni [[màsculu]]. Lu sessu di Mònica Bellucci eni [[fìmmina]]. Ssa diffirenza a li voti eni chiamata [[gèniri]]. Nun tutti l'èsssiri viventi hannu nu sessu. Li microbbi e l'enzimi nun hannu carusi e carusi. Sulu l'armali ca fannu picciriddi usannu n' *òvulu* e *sperma'' hannu sessu.

La maiuri parti dî pirsuni hannu sulu nu sessu. Prima ca nascìssiru ci accuminzaru a furmàrisi li parti sissuali maschili o li parti sissuali fimminili. Cci sù picca genti ca nàscinu sinza òrgani cumpletamenti o cu tutti dui, ma cci ni sù na puca ca ci nàscinu uremma. Pi ssi pirsuni eni diffìcili picchini si sèntinu tristi a sintìrisi diffirenti di l'àutri pirsuni. Ssi pirsuni sù chiamati intrasissuati
A li voti, ci sù pirsuni ca si sèntinu appartèniri a l'àutru sessu. P'asempiu cci hannu li parti sissuali dî màsculi ma si sèntinu fìmmini. Si ci pènzanu bonu e pènzanu ca avìssiru a èssiri di l'àutru sessu, ponnu diri d'èssiri na fìmmina, e circari di canciari chirurgicamenti li so parti pi fàrili pariri parti sissuali fimminili. Ssi pirsuni vèninu chiamati pirsuni transissuali.

Catigurìa:Sessu
Catigurìa:Bioluggìa
Norma (òpira)

La **Norma** è n'òpira dû musicista catanisi Vincenzu Bellini. Cèlibbri fu la ntirpritazzioni chi ni fici la Callas â mità dû vintèsimu sèculu.

Catigurìa:Òpiri lìrichi
Euclidi

**Euclidi** (365 p.C. circa - 275 p.C. circa) fu nu cèlibbri matimàticu grecu. 

Nasciutu a Alissandria, pubbricau nu libbru, *L'Elementi*, chi è cunzidiratu unanimamenti comu lu funnamentu dâ matimàtica. Nta st'òpira n particulari enuncia li cèlibbri postulati o assiomi, chi vannu oi sutta lu sò nomu. 

È cèlibbri puru comu auturi di tiuremi di giometrìa.

## Lu primu tiurema di Euclidi
Nta nu triàngulu rittànculu, lu quatratu custruitu supra nu catetu è equivalenti ô rittànculu chi avi comu lati l'ipotinusa e la pruizzioni dû catetu stissu ntî l'ipostinusa.

## Lu secunnu tiurema di Euclidi
Nta nu triàngulu rittànculu lu quatratu custruitu supra l'autizza rilativa a l'ipotinusa è equivalenti ô rittànculu chi havi comu lati li dui pruizzioni dî cateti.

Catigurìa:Biografìi
Catigurìa:Grecia antica
Catigurìa:Matimàtici
Triànculu

Nu **triàngulu** è na fiura chiana a tri lati. Siddu dui dî lati hannu la stissa misura lu triàngulu si chiama *isòscili*. Siddu li tri lati hannu la stissa misura si chiama *equilàtiru*. Siddu n'àngulu è di 90 gradi si chiama *rittàngulu*. Pî triànguli rittànguli, li dù lati vicinu a l'àngulu di 90 gradi si chiàmanu cateti, e lu terzu latu, chi è puru lu cchiù loncu è l' *ipotinusa*, e vali lu tiurema di Pitagora. Na pruprietà di tutti li triànculi è chi la summa di l'ànculi di nu triànculu è sempri di 180 gradi.

## Talìa puru

* Criteria di Congruenza dî trianguli

Catigurìa:Matimàtica
Catigurìa:Giometrìa
Assèdiu

L**'assèdiu** è na cunnizzioni militari 'n cui n'asèrcitu circunna e cuntrolla l'accessi a nu locu furtificatu cû scopu di custrìnciri li difinsuri ô suttamittìrisicci o di cunquistaricci câ forza.

## L'assedi ntâ stòria siciliana

La Sicilia fu nvasa ntê vari èbbichi di pupulazzioni pruvinenti di tuttu lu Miditirraniu, causannu spissu guerri tra l'invasura e la pupulazzioni pricidintimenti stabbilita.

## L'assediu rumanu di Sarausa

Ntô 212 a.C. la cità di Sarausa fu l'urtima cità greca a tummari sutta lu dumìniu rumanu. St'assèdiu, cumannatu dû ginirali Marcellu, passau â storia pi li ligginnari nvinzioni difinsivi di Archimedi, chi sprummintau pari nu *specchiu usturi* e nu *cannuni a cumprissioni*. L'assèdiu appi successu e Archimedi stissu fu ammazzatu di nu surdatu rumanu.

## Lu primu assediu arabbu di Sarausa

Tra la stati dû 827 e la stati dû 828 la cità di Sarausa appi a subbiri n'assediu ârabu. Li truppi àrabbi eranu cumannati di Asad ibn al-Furat e si cumpunèvanu di circa 8-9000 òmini. Rinforzi navali agghicaru di Mazzara, cunquistata quarchi simana prima, ma la cità risistiu, grazzi puru ê rinforzi chi agghicaru dû dogi di Venezzia, Giustinianu Participazziu e all'inizziativi dû cuvirnaturi bizzantinu di Palermu, chi cummattiu contra l'àrabbi dû centru dâ Sicilia, forsi arriniscennu a rumpiri li rifornimenti chi agghicavanu a Sarausa via terra di Mazzara. Dicisiva fu la diffusioni di n'epidimia tra li surdati mussurmani, chi custrinciu a livari l'assediu ntâ stati dû 828.

## Lu secunnu assediu arabbu di Sarausa

Ntô 878 la cità di Sarausa, cuvirnata di diversi sèculi di li bizzantini appi a subbiri l'affrontu di n'assèdiu àrabbu chi durau diversi misi. La flotta bizzantina nun potti (o nun volli) vèniri n succursu dî sarausani, chi rinisceru a difènniri la cità cu tutti li forzi. All'èbbica la Sicilia era ggià quasi cumpritamenti occupata di l'àrabbi, chi avèvunu scigghiutu comu capitali la cità di Palermu. La cità tummau doppu diversi misi pi la fami e li malatî chi cuminciaru a diffunnìrisi ntra la pupulazzioni.

## L'assèdiu di Malta

Ntô 1565 l'arcipèlacu maltisi fu lu tiatru di n'assèdiu turcu. All'èbbica Malta era lu baluardu dâ civilizzazzioni uccidintali e cristiana, e li turchi vulèvunu pigghiari l'ìsula pi la sò pusizzioni stratèggica ntô Miditirràniu cintrali e urientali. L'assèdiu, puru chi durau diversi misi, s'accapau cu nu ritiru dî turchi. Li cavaleri di Malta forru aiutati n parti dî rinforzi spagnoli

## Vidi puru

* Assediu di Belgradu

Catigurìa:Storia
Catigurìa:Guerra
Asèrcitu

L**asèrcitu** (lat. *exercitus*, *esercizziu*, 'n sèquitu *esercizziu militari*) è n'organizzazzioni (*forza armata*) chi si manifesta di sulu tra nu pòpulu o chi veni criata di nu statu pi fari la guerra. Ci nni sunnu oi, e ci n'eranu cuntinuamenti duranti la storia umana, assai tipi diversi d'asèrciti: ma di basa si nni pòrtanu tutti quanti ssi custanti funnamintali:
# la struttura giràrchica, piramidali: la massa dî truppi è divisa 'n unitati e 'n suttaunitati, cu nu capu chi cummanna ogniduna unitati e li capi di l'unitati nn'hannu la soa, nzinu a nu capu di tuttu l'asèrcitu; e
# la disciplina e l'obbidienza a l'òrdini comu valuri primariu.

## Lijami di fora
* Situ di l'Asèrciti dâ Storia

Catigurìa:Militari
Catigurìa:850 palori siciliani di basi
Furìu

**Furìu** (canusciutu, sbagghiannu, macari cû nomu di **Forio d'[[Ischia]]**) è nu cumuni ca fa quasi 15 mila abbitanti e apparteni â Pruvincia di Nàpuli. E' lu cchiù granni di l'Isula di Ischia.

Forio ntê sèculi fu tanti voti assaiatu dê Saracini, ca làssanu tracci mpurtanti dû sò passaggiu ntê munumenti lucali. Nta l'anni cinquanta tanti artisti di tuttu lu munnu s'arriunìanu nta stu Cumuni, nnammurati dâ biddizza dû postu e dâ curdialità di l'abbitanti. Riva ô mari s'attròvanu ancora diversi turri di viditta e difisa; la cchiù famusa è ditta **Il Torrione**. 

Lu centru stòricu havi nu fàscinu spiciali pê soi palazzi nubbiliari, li carattirìstichi vaneddi, l' "ateliers" dê pittura lucali, li minuti putìi artiggiani di ciràmica, li chiesi chini di storia e di arti. Bedda assai è la famusa *Chiesetta del Soccorso*, ca s'attrova 'n funnu a na splènnida chiazzetta, *Piazzetta del Soccorso*, havi picca ca l'arristruttùranu cu l'occasioni dâ vìsita dû Papa Giuvanni Paulu II ô 5 Maiu 2002

Doppu si pò ammirari macari nu granni centru cummirciali tìpicu di nu pristiggiusu locu di villiggiatura.

Àutri lochi ntirissanti, suprattuttu dô puntu di vista dû turismu, sù li tanti spiaggi, ammenz'ê quali la spiaggia di *S.Francesco di Paola* e la spiaggia dâ *Chiaia*; **Citara** cû famusu jardinu tirmali *Poseidon* e, ntâ frazzioni di **Panza**, la baia di *Sorgeto* cu vaschi naturali di acqua càuda ntô mari, ammenz'ê scogghi vurcànici. Di ntiressi spiciali sù li Jardina *La Mortella*, ca nun si n'attròvanu li stissi ntô munnu e ca cu passa quarchi jornu supra l'ìsula hà a visitari pi forza.

*Ah, avissi campatu! Macari tintu, ma di pizzu o di chiattu m'avissi datu versu*.

Catigurìa:Cumuni dâ pruvincia di Napuli
Quatratu

Nu **quatratu** è na fijura chiana di quattru lati, tutti dâ stissa misura, *a*, e chi fòrmanu tutti ànguli di 90 gradi. Lu pirìmitru è 4*a*, e l'ària è *a*2. È nu casu particulari di rittànculu.

Catigurìa:Matimàtica
Catigurìa:Giometrìa
Catigurìa:850 palori siciliani di basi
Frivaru 2007

**[[1 di frivaru|Lu primu di frivaru]], jovidìa**
*Nazzioni Uniti:  Lu *Intergovernmental Panel on Climate Change* (Cunfirenza ntircuvirnamintali dû canciamentu climàticu) cunchiudìu ca facirmenti lu riscardamentu dû munnu è pâ causa di l'azzioni umani.

----

**[[2 di frivaru]], venniridìa**
*Catania: Nu pulizziottu veni ammazzatu fora dû Stadiu *Angelo Massimino* di Catania, doppu di na partita contra lu Palermu. P'accammora la Seria A è firmata pruvvisoriamenti.

----

**[[8 di frivaru]], mercuridìa**
* Nu carusu di 17 anni cunfessa di l'omicidiu di Filippu Raciti, lu pulizziottu chi murìu duranti li scontri di venniridìa a Catania.

----

**[[21 di frivaru]], mercuridìa**
*Roma: Lu prisidenti dû cunsigghiu dî ministri Rumanu Prodi rassignau li dimissioni ô prisidenti dâ ripùbbrica Giorgiu Napulitanu. Lu cuvèrnu fu battutu ô sinatu ntô votu pû finanziamentu dâ missioni italiana ntî l'Afganistan.
----

**[[25 di frivaru]], dumincadìa**
*USA:  La 79a edizzioni dâ cirimonia di prisintazzioni di l**Oscar'' veni ospitata a [[Los Angeles]].


*[[Senegal]]: Abdoulaye Wade veni rielettu lu Prisidenti di Senegal.

----

**27 di frivaru, martidìa'''
*Stròmbuli: Na nova eruzzioni pruvucau già na culata di lava ntâ sciara dû fuocu chi agghicau nzinu ô mari. 
*Sanremu: Prisnitatu pi la dudicèsima vota di Pippu Baudu, accuminza lu 57mu festival dâ canzuni italiana.

----

## Viditi puru
* Jinnaru 2007
* Marzu 2007
* 2007

Catigurìa:Frivaru
Catigurìa:Nutizzî
Catigurìa:2007
Catigurìa:Abbinimenti
Lepus europaeus

**Lepus europaeus** (o lu **lepru europeu**) è na speci di lepru chi fa parti dâ famigghia Leporidae.

Catigurìa:Armali
Catigurìa:Mammìfiri
Lepus

Lu gèniri **Lepus** è lu nomu biològgicu dû lepru, chi fa parti dâ famigghia *Leporidae*.

Catigurìa:Mammìfiri
Ghiacciu

Lu **ghiacciu** è acqua ô statu sòliddu. 'N cunnizzioni nurmali, supra la terra, lu ghiacciu havi na timpiratura chi si sìtua sutta li zeru gradi cintìgradi, pi difinizzioni. La scala dî timpiraturi cintìgradi si basa nfatti supra lu puntu di sciugghimentu dû ghiacciu comu 0 gradi, e lu puntu n cui l'acqua vugghi a na prissioni attimusfèrica di 1 bar, p'innicari la timpiratura di 100 gradi cintìgradi.

## 'N natura

Lu ghiacciu n natura s'attrova n granni quantità ê poli. Lu polu sud custituisci la riserva d'acqua duci cchiù mpurtanti dû pianeta. E' curiusu nutari chi si lu ghiacciu di l'Antartidi si sciugghissi, lu liveddu dû mari ntî tutta la Terra aumintassi di diversi metri.

## Ntô spazziu

Lu ghiacciu fu truvatu ntî diversi pianeti dû sistema sulari. Si nn'attrova supra Marti, supra li poli dâ Luna, supra Titanu. La supirfici di Europa è cumpretamenti ricuperta di ghiacciu.

Catigurìa:Chìmica
Catigurìa:850 palori siciliani di basi
Cumeta di Hale-Bopp

La cumeta di Hale-Bopp, è na cumeta chi fu visìbbili di na manera spittaculari ntô 1997.

Catigurìa:Astronumìa
Catigurìa:Cumeti
Maccarruna

Li **maccarruna** sunnu nu tipu di pasta alimentari di pruduzzioni nnustriali a forma di tubbu, di varia lunghizza e diminzioni. Sunnu diversi di "maccarruna" du Cenchru e du Nordi chi 'ssu curti e rossi e, mentri i Maccarruna siciliani sunnu 'na pasta frisca, chidda ieni 'na pasta sicca. 

Ricetti: Ci sunnu 'nu futtìu di ricetti chi maccarruna, ma tra i cchiù famusi ci sunnu "I maccarruna a fornu" (Tr: maccheroni al forno). 

Catigurìa:Pasta
Tacca

La **tacca** è na traccia, nu signu di variu culuri lassatu di na sustanza supra na superfici.

Catigurìa:Lurdìa
Maccu

Ntâ cucina siciliana, lu **maccu** è na minestra tradizziunali fatta cu favi sicchi spicchiati.

## Ricetta

Eccu n'esempiu di comi si cucina u maccu.

*800gr di favi sicchi
*300gr di indivia
*1 cucchiarinu i semi i finocchiu sebbaggiu
*ogghiu
*sali
*n' anticchia di pipi niuru

## Comu si cunza
Ammuddari i favi pi na ntera nuttata n'tà l'acqua cu i piricina i finucchieddu sarbbaggiu, a matina dopu cociri i favi a focu lentu e na menza cuttura, ajunciri a nivia già cuciuta. Quannu i favi sunnu belli cotti, scafazzatili tipu purè, cunzatili cu ogghiu r'aliva e sirbitili beddi cauri.

Catigurìa:Cucina siciliana
Strifizzaru

Lu **strifizzaru** è cu vinni trippa (li ntiriura) o cu è addettu ntê macelli a lu ripartu tripparìa.

Catigurìa:Prufissioni
Cumeta di Halley

La **cumeta di Halley** è na cumeta chi s'apprisenta ogni 76 anni circa e fu la prima cumeta pi cui si potti accirtari la piriudicità. L'auturi di sta scuperta fu Edmund Halley.

Catigurìa:Astronumìa
Catigurìa:Cumeti
Cumeta Hyakutake

La cumeta Hyakutake fu na cumeta chi ntô 1995 fu visìbbili bona di l'emisferu sittintriunali.

Catigurìa:Astronumìa
Catigurìa:Cumeti
Carnizzarìa

Na **carnizzarìa** è nu lucali fattu e pinzatu pâ vìnnita di carni maciḍḍati. Sta palora è tipica di Palermu e dû palermitanu. Ntâ Sicilia livantina, sinnatamenti a Catania, s'ausa chiussai a palora **chianca** (e *chiancheri*).

Catigurìa:Lochi
Vuccirìa

thumb|300px|La vucciria di Palermu
Lu nomu **Vuccirìa** o **vucciaria** è canusciutu nun sulu dî Siciliani ma assai giniralmenti ntî tutta l'Italia comu lu nomu di lu cchiù pupulari mircatu di Palermu. La vuccirìa di Palermu, comu puru l'àutri mircati pupulari (Ballarò) havi urìggini ntî l'èbbica àrabba dâ cità.

Lu tèrmini «vuccirìa» (o buccirìa) 'n sicilianu signìfica carnizzarìa.  Diriva dû francisi *boucherie* chi signìfica la stissa cosa.  Di prima lu mircatu vinnìu sulu carni, ma cu tempu addivintassi nu mircatu chi venni na granni scelta di prudutti alimintari. Anticamenti era chiamata la «Buccirìa granni» pi distinguìricci dî mircati minuri.

«Vuccirìa» signìfica macari «cunfusioni», chi facirmenti veni di l'abbanniati dî vinnitura.

Catigurìa:Quarteri di Palermu
Maidda

La **maidda** è nu mòbbuli di lignu, ginirarmenti a forma di casciuni rittanculari, usatu tradizziunarmenti n campagna pi mpastari lu pani, cunzirvari farina, lèvutu e àutri gèniri alimentari.

Catigurìa:Cosi
Matri

La **matri** è na fìmmina c'havi giniratu e parturutu nu figghiu, cunziddirata rispettu a st'ùrtimu.

Catigurìa:Famigghia
Catigurìa:850 palori siciliani di basi
Malantrinu

Lu **malantrinu** o **malandrinu** era, tannu, nu foraliggi dèditu â rapina, a lu brigantaggiu, speci n banni urganizzati.

Oi, lu **malandrinu** è nu pìcculu malavitusu 'n ginirali, e carattirizzatu di rifiutu dî rèuli civili o di dilinquenza.

Sta palora siciliana ci havi macari àutri significati, pò èssiri usata trasfurmata di lu sò significatu veru pi èssiri usata comu aggettivu pi qualificari pusitivamenti na cosa; p'asempiu, si dici: *è beddu pi li fìmmini e malantrinu pê màsculi*  quannu si voli nnicari n'omu ca havi successu cu li fìmmini e ntô stissu tempu si fà rispittari e havi successu cu li màsculi (zoè ntô travagghiu e ntâ sucità è rispittatu).

Catigurìa:Malavita
Mala carni

La **mala carni** è na pirsuna disunesta e marvaggia.

Una pirsuna di mala carni po essiri macari unu tintu di famigghia tinta. Allura si rici ca è un mala carni picchì a tintaggini l'avi ndò sangui.

Catigurìa:Malavita
Catigurìa:Rolu
Magasenu (lucali)

Lu **magasenu** è nu lucali o nzemi di lucali, speci annessi a abbitazzioni, fabbricati rurali, nchianti nnustriali e sìmuli Ponnu èssiri adibbiti a lu ricòviru, a lu dipòsitu e â cunzirvazzioni di merci e matiriali vari.

Catigurìa:Lochi
Maisa

La **maisa** è na pràttica agrìcula assai antica ca cunzisti ntô lassari nun cultu un tirrenu, doppu avìrilu appurtunamenti aratu, pi nu pirìudu di tempu cchiù o menu longu, a lu scopu di pirmittìricci di ricustituiri li riservi di firtilitati. E' puru lu tirrenu suttapostu a tali trattamentu.  Doppu tali pirìudu lu tirrenu è prontu p'èssiri siminatu a frumentu.

La palora «maisa» veni dû latinu *Maius* (maiu), ma ricorda puru la palora greca vulgari *magìsia*.

## Viditi puru:
*Aratu
*Maisari

Catigurìa:Agricultura
Catigurìa:Azzioni umani
Catigurìa:Lochi
Maistru

Lu **maistru** chiamatu puru "mesciu" ete nu rishtianu  ca canusce mutu na disciprina cusì bonu, ca la pote mparare all'otri rishtiani. De solitu 'mpara alli vagnoni e fatica alla scola. 

Nu prufissiunista ntô campu di l'istruzzioni nta strutturi spiciali: ntê scoli elemintari, li prufissuri sunnu giniralmenti chiamati cu lu tìtulu di "maestru", mentri ntê scoli sicunnàrii e nta l'ambienti univirsitariu e accadèmicu 'n ginirali, si prifirisci l'usu dû tèrmini "prufissuri". 

"La jurnata munniali di li prufissuri" veni fistiggiata lu 5 di uttùviru ogni annu a partiri dû 1994. 

Catigurìa:Prufissioni
Jippuneddu

Lu **jippuneddu** è nu coleòttiru nicu dû gèniri Melolontha melolontha, cu èlitri russu–castani e cursalettu griggiu o nìuru, ca divora li gemmi di vari chianti. St nzettu è veru dannusu pi li chianti.

Catigurìa:Nzetti
Origanum majorana

Lu **Origanum majorana** (chiamatu "maiurana" 'n Sicilia) è n'èriva pirenni dâ famigghia dî Labiati. E' n'èriva cispugghiusa, cu fogghi nichi e ciuri janchi. St'èriva arumàtica è usata n cucina, frisca o siccata, pi nzapuriri li civi.

## Talìa puru
*Origanum vulgaris

Catigurìa:Chianti
Catigurìa:Cucina siciliana
Magghia

La **magghia** è nu nnumentu, cu cui si ricopri lu bustu e ca pò èssiri nnussatu dirittamenti supra la peddi o macari susu àutri nnumenti.

Catigurìa:Nnumenti
Magu

Lu **magu** è n'omu c'asèrcita la maggìa, li scienzi occulti, speci n quantu dutatu o ritinutu dutatu di facurtati suprannaturali, n gradu di còmpiri ncantèsimi, pridiri lu futuru e sìmuli.

Catigurìa:Rolu
Sicca

La **sicca** è lu statu di nu ciumi o turrenti quannu la purtata è scarsa pi li pochi chioggi.

Catigurìa:Fatti
Malaria

La **malaria** è na malatìa nfittiva di tipu ennèmicu o epidèmicu carattirizzata d'accessi frivili ogni terzu o quartu jornu o macari cutiddiani, animìa e lisioni dâ mèusa e dû fìgatu, causata di protozzòi dû gèniri Plasmodio, trasmisi a l'òminu e a diversi armali di sampagghiuna dû gèniri Anofele.

Tra la fini di lu XIX sèculu e la prima mitati dû XX sèculu la malaria era na malatia assai diffusa ntê zoni umidi di la pinisula italiana e n Sicilia, cu tassi di murtalità significativi.

Catigurìa:Malatìi
Malasorti

La **malasorti** è la svintura. E' puru lu titulu di na canzuni dî Nuovi Briganti.

## Liami di fora

* ''Malasorti'' dû Nuovi Briganti

Catigurìa:Fatti
Maistra

thumb|300px|Na maistra cu li sò carusi.

La **maistra** è na fìmmina ca canusci apprufunnitamenti na disciprina n modu tali di putìrila trasmèttiri, nzignari a àutri. Quannu è nica o picciotta senza tanta spirenzia si usa puru lu diminutivu *maistrina*.

Catigurìa:Prufissioni
Sparramentu

Lu **sparramentu** è lu parrari di quarchidunu cu malignitati e maladicenza, criticànnunni l'attiggiamentu, la mintalitati, li ntinzioni, ecc.

Catigurìa:Cumpurtamentu umanu
Catigurìa:Azzioni umani
Malatìa

La **malatìa** (prununciata ntî certi zoni **maladdìa**) è quarsiasi altirazzioni morfològgica o funziunali di n'organismu animali o d'una dî sò parti duvuta a càusi nterni o sterni o, midemma, a li miccanismi di difisa di l'organismu stissu.

Catigurìa:Midicina
Catigurìa:850 palori siciliani di basi
Ossu pizziddu

L' **ossu pizziddu** è na spurgenza òssia bilatirali situata n currispunnenza dâ cavigghia.

Catigurìa:Anatumìa
Maluttempu

Lu **maluttempu** è nu nzemi di cunnizzioni attimusfèrichi avversi e nun custanti. Poti èssiri di lu tempu friddu, ùmidu, chiuvusu.

Catigurìa:Mitiuruluggìa
Magghietta

La **magghietta** è nu nnumentu liggeru, cu mànichi curti, ca si porta a cuntattu câ peddi, comu jancarìa ìntima o comu capu d'abbigghiamentu.

Catigurìa:Nnumenti
Minna

**Minna** pò rifiriri a:
* lu pettu di la donna: Minna (senu dâ fìmmina)
* lu pettu di l'armali: Minna (mammella di l'armali)
Minna (senu dâ fìmmina)

La **minna** è ognidunu dî dui òrgani custituiti dâ **ghiànnula mammaria**, situati simmetricamenti ntâ parti antiriuri dû turaci dâ fìmmina, ricanti a l'àpici lu capicchiu. Cunsidirata comu una di li parti di lu corpu di na fìmmina ca attiranu visivamenti l'autru sessu, li minni svorginu na funzioni nutritiva pi li fìmmini ca addèvanu picciriddi nichi.  

Ntô lincuaggiu currenti si usa la parola **pettu** pi innicari li du' minni.

Catigurìa:Anatumìa
Minna (mammella di l'armali)

La **minna** è, ntê mammìfiri, ognidunu di l'òrgani ghiannulari sterni, particularmenti sviluppati ntâ fìmmina e distinati a l'addattamentu. 

Catigurìa:Cosi
Mènnula

thumb|Na mènnula spicciata.
La **mènnula** è lu fruttu di lu mènnulu, custituitu di na parti sterna virdi e villutata, un gusciu lignusu uvuidali allungatu cu superfici spirtusata e na parti nterna cummistìbbili utilizzata, ntâ varitati di gustu duci, comu frutta sicca e ntâ nnustria duciaria e, ntâ varitati amara, n prufumarìa e farmacìa. Spissu è utilizzata ntâ produzioni di granita, latti di mènnula, viscotta e frutta marturana e ntu biancumanciari nei duci, e ntu pistu e ntâ pasta cu l'agghia di Tràpani. 

La mènnula è diffusa ntâ lu Mediterraneu. Li mennuli si arricùogghiunu pi menzu di manu o di virga ntu periodo di austu-sittèmmiru, hanu n'autu indici caloricu, 500-600 kcal/100 g, e su pi lu 50% lippa, pi la maggiuri parti insatura.

Catigurìa:Frutta
Catigurìa:Cucina
Malalingua

La **malalingua** è na pirsuna sparrittera e malidicenti, c'ama sparrari di l'àutri cu malignitati.

Catigurìa:Rolu
Marvasìa

Lu **marvasìa** è nu vitignu diffusu n vari riggiuni taliani (tra d'iddi la Sicilia) ca pruduci racini janchi o nìuri.

Catigurìa:Vitigni
Prunus dulcis

Lu **Prunus dulcis** (chiamatu "àrvulu di mènnuli" 'n Sicilia) è n'àrvulu cu ciuri janchi o rusati e fogghi lanziulati, urigginariu dâ Persia e cultivatu nta tutti li riggiuni miditirrànii pi li sò frutti.

Catigurìa:Chianti
Picuraru

thumb|300px|Na picurara.
Lu **picuraru** (pl: picurara)  e' lu guardianu di pècuri. La parola ìnnica cchiù giniralmenti cu si òccupa di vardari armali comu p'asempiu puru li crapi o li vacchi.  

Catigurìa:Prufissioni
Catigurìa:850 palori siciliani di basi
Curàtulu

Lu **curàtulu** è nu travagghiaturi a cuntrattu ànnuu ca s'òccupa dâ viggilanza nta l'azzienni agrìculi.

Catigurìa:Prufissioni
Marruggiu

Lu **marruggiu** è nuvastuni di lignu sòlidu e di diminzioni tali di putiri èssiri sardamenti mpugnatu (comu l'organu riproduttivu ri masculi), usatu speci comu manicu pi l'attrezzi o comu menzu di difisa o di offisa. Poti èssiri macari nu pezzu di ferru.   

   

U marruggiu, nta lingua siciliana/calabrisi , po' stari a significari macari l'organu riproduttivu maschili di ranni diminzioni. 
 
Catigurìa:Attrezzi
Catigurìa:850 palori siciliani di basi
Mànicu

Lu **mànicu** è la parti di n'oggettu, di n'arnisi e sìmuli, facirmenti mpugnàbbili, di varia forma e matiriali, ca servi p'usari, traspurtari o sùsiri l'oggettu stissu.

Catigurìa:Cosi
Manicottu

Lu **manicottu** è n'accissoriu di l'abbigghiamentu fimminili, d'orìggini nòrdica, furmatu di nu cilindru cavu di pillizza, stuffa o villutu, n cui si nfìlanu li manu pi prutiggìrili di lu friddu.

Catigurìa:Cosi
Manera

La **manera** (forsi dû spagnolu "manera") è nu modu particulari e carattirìsticu d'aggiri, di prucèdiri, d'upirari.

Catigurìa:Cosi
Manigghia

La **manigghia** è n'elementu facirmenti mpugnàbbili, di variu matiriali e di varia foggia, ca s'àpprica a casciuna, porti, valiggi, bauli e sìmuli, pi putìrili grapiri, sullivari o traspurtari, oppuru ca si fissa a na pareti o àutru pirchì serva d'appigghiu. 

Catigurìa:Cosi
Mariolu

Lu **mariolu** è na pirsuna disunesta, nu furfanti, nu mbrugghiuni.

Catigurìa:Rolu
Catigurìa:Malavita
Manu manca

**Manu manca** è n'esprissioni siciliana chi veni a diri la dirizzioni chi è innicata dâ manu manca, dirizzioni uppunuta â manu dritta. Pi esempiu l'esprissioni italiana *a sinistra* si dici n sicilianu *a manu manca*.

Catigurìa:Sprissioni siciliani
Gulfu dû Mèssicu

Lu **Gulfu dû Mèssicu** è nu gulfu di diminzioni assai mpurtanti chi è dilimitatu dî Stati Uniti, dû Mèssicu e ô livanti è dilimitatu di l'ìsuli di l'arcipèlacu dî Caraibbi, chi cunteni macari la Cubba.

La sò mpurtanza n metereoluggìa è duvuta ô fattu chi di ddà si urìgginanu li currenti càudi chi travèrsanu l'Ocèanu Atlànticu p'agghicari nzinu ê costi uccidintali Europei, acchianannu nzinu â Francia e la Ngriterra.

E' la distinazzioni dì nu certu nùmmuru di uragani chi pruvèninu di l'Ocèanu Atlanticu cintrali. Di lu golfu dû Messicu nasci la cèlibbri currenti dû Gulfu chi pirmetti ô costi di l'Europa dû Nord di èssiri rilativamenti càudi tutti l'annu.

 

Catigurìa:Mèssicu